b'\n_START_ARTICLE_\nPetar Radakovi\xc4\x87\n_START_PARAGRAPH_\nPetar Radakovi\xc4\x87 (22. helmikuuta 1937 Rijeka \xe2\x80\x93 1. marraskuuta 1966) oli jugoslavialainen jalkapalloilija. Kansallisuudeltaan h\xc3\xa4n oli kroaatti._NEWLINE_Keskikentt\xc3\xa4miehen\xc3\xa4 pelannut Radakovi\xc4\x87 edusti koko uransa ajan kotikaupunkinsa joukkuetta NK Rijekaa. Radakovi\xc4\x87 debytoi joukkueessa 17-vuotiaana vuonna 1956, jolloin se pelasi Jugoslavian toiseksi korkeimmalla sarjatasolle, ja auttoi keskikent\xc3\xa4n pelinrakentajana joukkueen sarjanousuun kaudeksi 1958/59. H\xc3\xa4n pelasi seurassa kaikkiaan 11 kautta ennen marraskuussa 1966 tapahtunutta kuolemaansa syd\xc3\xa4nkohtaukseen vain 29 vuoden i\xc3\xa4ss\xc3\xa4. Urallaan h\xc3\xa4n ehti pelata joukkueessa 208 sarjaottelua (27 maalia) ja 32 cup-ottelua (8 maalia)._NEWLINE_Jugoslavian maajoukkueessa Radakovi\xc4\x87 pelasi urallaan 17 ottelua ja teki kolme maalia. Yksi maaleista syntyi 1962 MM-turnauksessa, joissa Jugoslavia sijoittui nelj\xc3\xa4nneksi.'